

**Отын сатып алу үшін әлеуметтік көмек беру туралы**

***Күшін жойған***

Қызылорда облысы Шиелі аудандық мәслихатының 2015 жылғы 01 қазандағы № 44/5 шешімі. Қызылорда облысының Әділет департаментінде 2015 жылғы 20 қазанда № 5182 болып тіркелді. Күші жойылды - Қызылорда облысы Шиелі аудандық мәслихатының 2016 жылғы 12 қазандағы № 5/9 шешімімен

      Ескерту. Күші жойылды - Қызылорда облысы Шиелі аудандық мәслихатының 12.10.2016 № 5/9 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).  
      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңына және "Агроөнеркәсіптік кешенді және ауылдық аумақтарды дамытуды мемлекеттік реттеу туралы" Қазақстан Республикасының 2005 жылғы 8 шілдедегі Заңының 18-бабының 5-тармағына, "Білім туралы" Қазақстан Республикасының 2007 жылғы 27 шілдедегі Заңына, "Ветеринария туралы" Қазақстан Республикасының 2002 жылғы 10 шілдедегі Заңына сәйкес Шиелі ауданының мәслихаты **ШЕШІМ ҚАБЫЛДАДЫ**:  
       Ауылдық елді мекендерінде тұратын және жұмыс істейтiн әлеуметтiк қамсыздандыру, спорт, мәдениет, білім берудің педагог қызметкерлеріне және ветеринария саласындағы мамандарға, оның ішінде ветеринариялық пункттердің мамандарына тұрғын үй-жайларды жылыту үшін отын сатып алуға бюджет қаражаты есебінен 3 (үш) айлық есептік көрсеткіш мөлшерінде біржолғы ақшалай өтемақы түрінде әлеуметтік көмек берілсін.  
       Осы шешiм алғашқы ресми жарияланған күнінен кейiн күнтiзбелiк он күн өткен соң қолданысқа енгiзiледi.

|  |  |
| --- | --- |
| *Шиелі аудандық мәслихатының* | *Шиелі аудандық мәслихатының* |
| *сессия төрағасы* | *хатшысы* |
| *Н. Палымбет* | *Ә. Оразбекұлы* |
| *"КЕЛІСІЛДІ"* |
| *"Қызылорда облысының жұмыспен* |
| *қамтуды үйлестіру және әлеуметтік* |
| *бағдарламалар басқармасы" мемлекеттік* |
| *мекемесінің басшысының міндетін атқарушы* |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ А.Алдажаров* |
| *01.10.2015 жыл* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК